
ДО ОБЩИНСКИ СЪВЕТ

ГР. НЕСЕБЪР 

ДОКЛАДНА ЗАПИСКА
От 
НИКОЛАЙ ДИМИТРОВ - КМЕТ НА ОБЩИНА НЕСЕБЪР 
ОТНОСНО: Обезпечаване на авансово плащане по проект „Изграждане на обслужващи улици в КК "Слънчев бряг - запад" в част от ПИ 51500.506.274 и ПИ 51500.506.288, община Несебър - улици о.т.571-585 и о.т.584-585-586-587-591-589-588-587“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

съгласно подписан договор за финансиране на горецитирания проект между Община Несебър и Държавен фонд „Земеделие“ ползвателят на помощта – Община Несебър има право на авансово плащане в размер до 50 % от одобрената финансова помощ по проекта, след съгласуване на проведените обществени поръчки от РА и вписване на избраните изпълнители в договора за предоставяне на финансова помощ. Община Несебър има възможност да получи авансово  50% от размера на разходите за ДДС по проекта, като е необходимо тези средства да бъдат обезпечени със запис на заповед.
Във връзка с гореизложеното и на основание чл. 21, ал. 1, т. 10 и т. 24, и чл. 27, ал. 4 и ал. 5 от Закона за местното самоуправление и местната администрация и чл. 14, ал. 6, т. 2 от Наредба № 12 от 25.07.2016 г. за прилагане на подмярка 7.2 от ПРСР 2014 – 2020 г., предлагам Общински съвет да приеме следното


РЕШЕНИЕ

1. Общинският съвет Упълномощава  кмета  на  Община Несебър  да  подпише  Запис  на заповед, без протест и без разноски, платима на предявяване в полза на ДФ „Земеделие”   –   Разплащателна  агенция  в  размер  до  16 098,84 евро (шестнадесет хиляди деветдесет и осем евро и осемдесет и четири цента) за обезпечаване на 100 % от заявените за финансиране разходи за ДДС към заявка за авансово плащане по договор за отпускане на финансова помощ № 02/Г.6/01/003808-C01 по Интервенция „II.Г.6 - Инвестиции в основни услуги и дребни по мащаби инфраструктура в селските райони” от СПРЗСР 2023 - 2027 г., за Проект „Изграждане на обслужващи улици в КК "Слънчев бряг - запад" в част от ПИ 51500.506.274 и ПИ 51500.506.288, община Несебър - улици о.т.571-585 и о.т.584-585-586-587-591-589-588-587“ сключен между Община Несебър и Държавен фонд „Земеделие“, със срок на предявяване до 6 (шест) месеца след изтичане на срока за изпълнение на инвестицията/дейностите, определен в Договор № 02/Г.6/01/003808-C01 от 24.10.2025 г.
КМЕТ НА ОБЩИНА НЕСЕБЪР :…………………
/НИКОЛАЙ ДИМИТРОВ /

